Rishi Sunak

Rišis Sunakas (, ; g. 1980 m. gegužės 12 d.) – britų politikas, 2022–2024 m. ėjęs Jungtinės Karalystės ministro pirmininko ir Konservatorių partijos pirmininko pareigas.

R. Sunakas yra pirmasis azijietiškos kilmės ministras pirmininkas ir pirmasis JK vyriausybės lyderis, išpažįstantis ne krikščionybę. Jis taip pat yra ir jauniausias ministras pirmininkas per pastaruosius 200 metų.

R. Sunako ir jo žmonos A. Mūrti turtas siekia 730 mln. svarų (2022 m. duomenimis) ir pagal asmeninį turtą jiedu užima 222-ąją vietą šalyje.

 Biografija 

Sunakas gimė Sautamptone, pandžabų kilmės šeimoje, kuri iš Rytų Afrikos į Britaniją emigravo XX a. 7-ajame dešimtmetyje. Politikas mokėsi Vinčesterio koledže, studijavo filosofijos, politikos ir ekonomikos kursą Linkolno koledže, Oksforde, o Stanfordo universitete (Kalifornija, JAV) įgijo verslo administravimo magistro laipsnį. Besimokydamas Stanforde jis susipažino su savo būsima žmona Akšata Mūrti, kuri yra Indijos milijardieriaus ir informacinių technologijų kompanijos „Infosys“ vadovo Narajano Mūrčio duktė.

Karjerą pradėjo 2001 m. tapęs investicijų banko „Goldman Sachs“ analitiku. Vėliau dirbo keliose apribotos rizikos fondų valdymo bendrovėse (2004–2013 m.) ir uošvio įsteigtoje rizikos kapitalo fondų valdymo įmonėje (2013–2015 m.).

Nuo 2015 m. R. Sunakas yra Bendruomenių rūmų narys.Rishi Sunak. Visuotinė lietuvių enciklopedija. Nuoroda tikrinta 2022-10-30. Po to jis ėjo iždo vyriausiojo sekretoriaus (2019–2020 m.) ir JK iždo kanclerio (2020–2022 m.) pareigas. 2022 m. rugpjūtį atsistatydino sukeldamas Boriso Džonsono vyriausybės griūtį, pretendavo į Konservatorių partijos pirmininkus, bet 2022 m. rugsėjį pralaimėjo Lizai Tras. Šiai netrukus atsistatydinus 2022 m. spalio 24 d. tapo Konservatorių partijos lyderiu, spalio 25 d. – Jungtinės Karalystės ministru pirmininku.

 Šaltiniai 

Kategorija:Jungtinės Karalystės premjerai
Kategorija:Jungtinės Karalystės Parlamento nariai
Kategorija:Jungtinės Karalystės iždo kancleriai